CELEX: C2005/093/51
Language: da
Date: 2005-04-16 00:00:00
Title: Dom afsagt af Retten i Første Instans den 15. februar 2005 i sag T-296/02, Lidl Stiftung & Co. KG mod Kontoret for Harmonisering i det Indre Marked (Varemærker og Design) (KHIM) (EF-varemærker — indsigelsessag — risiko for forveksling — ansøgning om LINDENHOF som EF-varemærke — det ældre ord- og figurmærke LINDERHOF — artikel 8, stk. 1, litra b), i forordning (EF) nr. 40/94)

16.4.2005   
            
            
               DA
            
            
               Den Europæiske Unions Tidende
            
            
               C 93/26
            
         
      DOM AFSAGT AF RETTEN I FØRSTE INSTANS
   
   den 15. februar 2005
   i sag T-296/02, Lidl Stiftung & Co. KG mod Kontoret for Harmonisering i det Indre Marked (Varemærker og Design) (KHIM) (1)
   
   (EF-varemærker - indsigelsessag - risiko for forveksling - ansøgning om LINDENHOF som EF-varemærke - det ældre ord- og figurmærke LINDERHOF - artikel 8, stk. 1, litra b), i forordning (EF) nr. 40/94)
   (2005/C 93/51)
   Processprog: tysk
   I sag T-296/02, Lidl Stiftung & Co. KG, Neckarsulm (Tyskland), ved avocat P. Groß, mod Kontoret for Harmonisering i det Indre Marked (Varemærker og Design) (KHIM) (befuldmægtigede: A. von Mühlendahl, B. Müller og G. Schneider), den anden part i sagen for appelkammeret ved Kontoret for Harmonisering i det Indre Marked (Varemærker og Design) og intervenient ved Retten: REWE-Zentral AG, Köln (Tyskland), ved advokat M. Kinkeldey, angående en påstand om annullation af afgørelse truffet den 17. juli 2002 af Tredje Appelkammer ved Kontoret for Harmonisering i det Indre Marked (Varemærker og Design) (sag R 0036/2002-3) vedrørende en indsigelsessag mellem Lidl Stiftung & Co. KG og REWE-Zentral AG, har Retten (Anden Afdeling), sammensat af afdelingsformanden, J. Pirrung, og dommerne A.W.H. Meij og N.J. Forwood; justitssekretær: fuldmægtig I. Natsinas, den 15. februar 2005 afsagt dom, hvis konklusion lyder således:
   
               1)
            
            
               Kontoret for Harmonisering i det Indre Marked (Varemærker og Design) frifindes.
            
         
               2)
            
            
               Sagsøgeren betaler sagens omkostninger.
            
         
      (1)  EFT C 289 af 23.11.2002.